section_heading: Svemirski transportni sistem (STS) i Space shuttle
paragraph_text: Unatoč protivljenju vojnih krugova, STS je 1983. proglašen jedinim službenim lansirnim vozilom SAD-a, isključujući iz lansirnog programa konvencionalne rakete. Kako je za NASA-u Shuttle program uvijek bio intimno povezan uz program svemirske stanice i kako je službena politika ponovno počela više pažnje posvećivati svemirskog programu (vjerojatno i zbog vojnoobrambene Strategic Defense Initiative (SDI), tj. ambicioznog "Star Wars" programa), predsjednik Reagan je 1984. službeno najavio pokretanje programa svemirske stanice Freedom, istodobno pozivajući prijateljske zemlje, posebno Europu, Kanadu i Japan, da se uključe u program.